मेटिंग के दौरान मेल चीते ने पंजा मारकर घायल किया था; अब 17 चीते ही बचे
Madhya Pradesh Kuno National Park Female Cheetah Daksha Death श्योपुर के कूनो नेशनल पार्क में फीमेल चीते दक्षा की मौत हो गई है। दक्षा को इसी साल दक्षिण अफ्रीका से कूनो लाया गया था। मुख्य वन्य संरक्षक जेएस चौहान ने इसकी पुष्टि की है।
श्योपुर के कूनो नेशनल पार्क में फीमेल चीते दक्षा की मौत हो गई है। दक्षा को इसी साल दक्षिण अफ्रीका से कूनो लाया गया था। मुख्य वन्य संरक्षक जेएस चौहान ने इसकी पुष्टि की है। बताया गया है कि मेल चीते को दक्षा के बाड़े में मेटिंग के लिए भेजा गया था। मेटिंग के दौरान ही दोनों में हिंसक इंटरैक्शन हो गया। मेल चीते ने पंजा मारकर दक्षा को घायल कर दिया था।
कूनो नेशनल पार्क की मॉनिटरिंग टीम को दक्षा घायल हालत में मंगलवार सुबह मिली थी। उसे इलाज के लिए ले जाया गया। दोपहर करीब 12 बजे उसकी मौत हो गई। पिछले डेढ़ महीने में कूनो नेशनल पार्क में 3 चीतों की मौत हो चुकी है। यहां अब 17 चीते ही बचे हैं।
कुछ समय पहले ही मेल चीतों को किया था बाड़े में शिफ्ट
दक्षा को एक नंबर बाडे़ में रखा गया था। पिछले दिनों कूनो में हुई चीता टास्क फोर्स के अधिकारियों की मीटिंग में 7 नंबर बाड़े में मौजूद दक्षिण अफ्रीका से लाए गए मेल चीते कोयलिशन, अग्नि और वायु को फीमेल चीता से मिलाने का निर्णय लिया गया था। 7 और 1 नंबर बाड़े के बीच की जाली को हटाकर उन्हें एक साथ कर दिया गया था।
यह एक सामान्य घटना: वन मंत्री विजय शाह
मध्यप्रदेश के वन मंत्री विजय शाह ने कहा कि अगर 1-2 की मृत्यु हुई है तो 4 अन्य (चीतों) ने जन्म भी लिया है। यह मौत जानवरों की आपसी लड़ाई की वजह से हुई है। यह सामान्य बात है। दो नर और एक मादा चीता के बीच लड़ाई हुई थी, जिसकी वजह से वह घायल हुई। यह सामान्य घटना है।
कूनो में अब 17 चीते बचे
पहली खेप में नामीबिया से 8 चीतों को कूनो नेशनल पार्क लाया गया था। 17 सितंबर को अपने जन्मदिन पर प्रधानमंत्री नरेंद्र मोदी ने इन्हें बाड़े में रिलीज किया था। इनमें से एक मादा चीता साशा की किडनी में इन्फेक्शन की वजह से मौत हो गई थी। इसके बाद 18 फरवरी को दक्षिण अफ्रीका से 12 और चीते कूनो लाए गए थे। इनमें से एक नर चीता उदय की मौत हो गई थी। इस तरह कुल 20 चीतों में से 3 की मौत जाने पर अब 17 चीते ही कूनो नेशनल पार्क में बचे है। हालांकि पहली खेप में नामीबिया से आई ज्वाला (पुराना नाम सियाया) ने हाल ही में 4 शावकों को जन्म दिया था।
यह भी पढ़ें
नहीं रही 'सफेद बाघिन विंध्या', बीमारी से गई जान 
सतना वन मंडल के मुकुंदपुर में बने महाराजा मार्तंड सिंह जू कम रेस्क्यू सेंटर और वाइट टाइगर सफारी की शान 'विंध्या' (16) की मौत हो गई। सफेद बाघिन विंध्या पिछले काफी समय से बीमार थी। उसका इलाज चल रहा था। सफेद बाघिन विंध्या को 9 वर्ष की उम्र में सितंबर 2016 में भोपाल के वन विहार से मुकुंदपुर वाइट टाइगर सफारी लाया गया था। वाइट टाइगर सफारी में आने वाले पर्यटकों के लिए विंध्या आकर्षण का केंद्र थी। पढ़ें पूरी खबर
साउथ अफ्रीका से लाए चीता उदय की मौत; सुबह से सिर झुकाए सुस्त बैठा था
कूनो नेशनल पार्क में एक और चीते की मौत हो गई है। दक्षिण अफ्रीका से लाए गए चीता उदय ने बीमार पड़ने के बाद इलाज के दौरान दम तोड़ दिया। मौत के कारणों का अभी पता नहीं चल पाया है। मध्यप्रदेश के मुख्य वन संरक्षक जेएस चौहान ने चीता उदय की मौत की पुष्टि की है।
वन विभाग की ओर से दी गई जानकारी के मुताबिक चीतों की निगरानी कर रहे दल को चीता उदय रविवार सुबह 9 बजे सिर झुकाए और सुस्त हालत में बैठा दिखा था। उसके करीब जाने पर वह उठकर लड़खड़ाकर चलने लगा। हालांकि एक दिन पहले की निगरानी में चीता स्वस्थ्य मिला था। चीता उदय की हालत की सूचना वन्यप्राणी चिकित्सकों को दी गई। जिसके बाद उन्होंने मौके पर जाकर चीता उदय को देखा तो वह बीमार पाया गया। पढ़ें पूरी खबर
कूनो में नामीबिया से लाए चीता साशा की मौत, किडनी इंफेक्शन था
कूनो नेशनल पार्क में नामीबिया से लाए गए चीतों में से 4 साल की मादा चीता साशा की मौत हो गई है। वह किडनी की बीमारी से पीड़ित थी। नामीबिया से 17 सितंबर को 8 चीतों को लाया गया था। इन्हें प्रधानमंत्री नरेंद्र मोदी ने बाड़े में रिलीज किया था। इनमें साशा भी शामिल थी। हाल ही में दक्षिण अफ्रीका से 12 चीतों की दूसरी खेप कूनो लाई गई थी। पढ़ें पूरी खबर
दो महीने पहले से पता था- नहीं बचेगी 'साशा':दो और चीतों को किडनी की बीमारी की आशंका
मध्यप्रदेश के कूनो नेशनल पार्क में मादा चीता 'साशा' की मौत हो गई। वह किडनी की बीमारी से पीड़ित थी। 'साशा' नामीबिया से लाए गए 8 चीतों में शामिल थी। दैनिक भास्कर ने साउथ अफ्रीका में प्रिटोरिया यूनिवर्सिटी के वन्यजीव चिकित्सा विशेषज्ञ एड्रियन टॉर्डिफ से बात की। उन्होंने चीते की मौत की असल वजह बताई। टॉर्डिफ के मुताबिक मादा चीता की मौत दो महीने पहले से तय थी। चिंता वाली बात ये है कि कूनो में मौजूद 19 चीतों में से दो और चीतों पर भी खतरा मंडरा रहा है। उन्हें भी किडनी की बीमारी की आशंका है। पढ़ें पूरी खबर